Цәыббрамза ҩажәи жәба рзы, Мықәашҭаҿы имҩаҧгахоит аҽырыҩра.
19.09.2017
Аҧсны Аџьынџьтәылатә еибашьраҟны игаз Аиааира амш ныҳәа азгәаҭара аҳаҭыр азы цәыббрамза ҩажәи жәба рзы, Мықәашҭаҿы имҩаҧгахоит аҽырыҩра.
377
Аҧсны Аџьынџьтәылатә еибашьраҟны игаз Аиааира амш ныҳәа азгәаҭара аҳаҭыр азы цәыббрамза ҩажәи жәба рзы, Мықәашҭаҿы имҩаҧгахоит аҽырыҩра.
Мықә ашҭаҿы Аиааира амш иадҳәалоу ауснагӡатәқәа рымҩаҧгаразы уажәнатә аҽазыҟаҵарақәа ирҿуп. Идырхуеит ашҭақәа, ишьақәдыргылоит асцена, иҟарҵоит ахәаҧшцәа рзы атәарҭа ҭыҧқәа, иаздырхиоит аҽырҩырҭа адәы.
Цәыббра ҩажәижәба рзы имҩаҧысуа аҽтәы спорттә хәмаррақәа рыҽрыладырхәуеит Очамчыра араион аҽыбҕаҟазацәа. Аныҳәатә программа аҳәаақәа ирҭагӡаны, иазгәаҭоуп акәашаратә ашәаҳәаратә ансамбльқәа рықәгыларақәа. Иара убас еиҿкаахоит еиуеиҧшым амилаҭтә хәмаррақәа.
Иазгәаҭоуп иара убас аныҳәа аҽны амилаҭтә чысқәа рцәыргақәҵа аиҿкаара. Аныҳәа иаҭаауа асасцәа урҭ ргьама рбар рылшоит. Ауснагӡатә аиҿкааҩцәа агәыҕра аадырҧшуеит, аныҳәа аинтерес аҵаны имҩаҧысып ҳәа. Уажәы Мықәашҭаҿ рнапы злаку арыцқьаратә усурақәа ирыдҳәалоу ахарџь араион ахахьы иагеит.
Амра Зарандиаҧҳа, Анатоли Маланиа,АТ.
Оцените новость:
+1
+2
+3
+4
+5
Сохраните ссылку или поделитесь с друзьями